

**1 тарау. Жалпы ережелер**

1. Қарағанды ​​облысы білім басқармасының Абай ауданы білім бөлімінің «Болашақ әлемі» бөбекжай» коммуналдық мемлекеттік қазыналық кәсіпорыны (бұдан әрі-Кәсіпорын) жедел басқару құқығындағы мемлекеттік кәсіпорынның ұйымдық - құқықтық нысанындағы заңды тұлға болып табылады.

2. Кәсіпорын Қарағанды ​​облысы Абай ауданы әкімдігінің 2016 жылғы «09» қарашадағы №43/01 қаулысына сәйкес құрылды.

3.Кәсіпорынның Құрылтайшысы Қарағанды облысының әкімдігі болып табылады.

4. Мемлекеттік коммуналдық құқық субъектісінің Кәсіпорын мүлкіне қатысты құқықтарын «Қарағанды ​​облысының экономика басқармасы» мемлекеттік мекемесі жүзеге асырады.

5.Кәсіпорынды басқаруды жүзеге асыратын орган Қарағанды облысының білім басқармасы «Абай ауданының білім бөлімі» мемлекеттік мекемесі.

6. Кәсіпорынның мемлекеттік (қазақ) тілдегі атауы: Қарағанды ​​облысы білім басқармасының Абай ауданының білім бөлімінің «Болашақ әлемі» бөбекжай» коммуналдық мемлекеттік қазыналық кәсіпорыны;

орыс тілінде: Коммунальное государственное казенное предприятие «Ясли-сад «Болашақ әлемі» отдела образования Абайского района управления образования Карагандинской области.

7. Кәсіпорынның орналасқан жері: 100101, Қазақстан Республикасы, Қарағанды облысы, Абай ауданы, Абай қаласы, Мұхтар Әуезов көшесі, №8 құрылыс.

**2 тарау. Кәсіпорынның заңды мәртебесі**

8.Кәсіпорынның заңнамаға сәйкес дербес балансы, банктерде шоттары, Қазақстан Республикасының Мемлекеттік Елтаңбасы бейнеленген және Кәсіпорынның атауы бар бланкілері, мөрі болады.

9.Қазақстан Республикасының заңдарында көзделген жағдайларды қоспағанда, Кәсіпорын заңды тұлғаларды құра алмайды, сондай-ақ басқа заңды тұлғаның Құрылтайшысы (қатысушысы) бола алмайды.

10.Кәсіпорын Қазақстан Республикасының заңнамасына сәйкес филиалдар мен өкілдіктер құра алады.

11. Кәсіпорын Қазақстан Республикасының заңнамалық актілеріне сәйкес жасасқан және міндетті мемлекеттік немесе өзге тіркеуге жататын азаматтық-құқықтық мәмілелер, егер Қазақстан Республикасының заң актілерінде өзгеше көзделмесе, тіркелген кезден бастап жасалған болып есептеледі.

**3 тарау. Кәсіпорын қызметінің мәні мен мақсаттары**

12. Кәсіпорын қызметінің мәні- бір жастан алты жасқа дейін мектепке

1

дейінгі үздіксіз білім беретін білім беру мекемесінің оңтайлы моделін әзірлеу және енгізу болып табылады, оның мақсаты -әр тәрбиеленушінің оқу субъектісі ретінде ерекше тұлға ретінде дамуына ықпал ету болып табылады.

13.Кәсіпорын қызметінің мақсаты:

1) мектеп жасына дейінгі балалардың дене және психикалық денсаулығын сақтау және нығайту, оларды салауатты өмір салты құндылықтарына баулу;

2) мектеп жасына дейінгі балалардың зияткерлік және жеке дамуын қамтамасыз ету, олардың мүдделерін қанағаттандыру, жалпыадамзаттық және ұлттық құндылықтарға баулу негізінде қабілеттерін дамыту;

3) мектеп жасына дейінгі балалардың бастамашылығын, білімқұмарлығын, озбырлығын және шығармашылық өз ойын білдіру қабілетін дамыту;

4) балалардың мектепке дейінгі тәрбие мен оқытудың білім беру бағдарламаларын игеруі үшін жағдай жасау;

5) сапалы мектепалды даярлықты қамтамасыз ету;

6) азаматтыққа, қазақстандық патриотизмге, адам құқықтары мен бостандықтарын құрметтеуге, қоршаған табиғатқа, Отанға, отбасына деген сүйіспеншілікке тәрбиелеу;

7)мүмкіндігі шектеулі балалар үшін түзету жұмыстары бойынша жағдайлар жасау;

8) баланың толыққанды дамуын қамтамасыз ету үшін отбасымен өзара іс-қимыл жасау;

9) мектепке дейінгі жастағы балаларды үйде тәрбиелеп отырған отбасыларға әдістемелік, диагностикалық және консультациялық көмек көрсетуді ұйымдастыру.

14. Өз мақсаттарына жету үшін Кәсіпорын келесі қызмет түрлерін жүзеге асырады: мектепке дейінгі тәрбиелеу және оқыту. Қызметтің барлық түрлері Қазақстан Республикасының 2014 жылғы 16 мамырдағы «Рұқсаттар және хабарламалар туралы» №202 Заңында көзделген рәсімдер жүзеге асырылғаннан кейін көрсетіледі.

15. Кәсіпорын - мектепке дейінгі тәрбие мен оқытудың білім беру бағдарламаларын іске асыратын білім беру ұйымы.

16. Мектепке дейінгі білім беру ұйымдарының түрлері:

1) тәрбиеленушілердің жас құрылымына сәйкес – бір жастан алты жасқа дейінгі балаларға арналған бөбекжай;

2) мақсаты бойынша – құрамдастырылған тип (жалпы дамыту және түзету сипатындағы функцияларды қоса атқаратын);

жұмыс режимі бойынша - күндізгі, бес күндік жұмыс аптасымен, жұмыс кестесі 08.00-ден 18.30-ға дейін және балаларды күніне үш рет тамақтандырумен.

17. Кәсіпорынның негізгі құрылымдық бірлігі мектеп жасына дейінгі тәрбиеленушілер тобы болып табылады. Топтар бір жастағы немесе әртүрлі

2

жастағы принцип бойынша жинақталады.

18. Тәрбиелеу және білім беру мемлекеттік тілді оқытумен орыс тілінде жүргізіледі.

19. Бос орындар болған жағдайда балаларды тұрақты немесе уақытша болуға қабылдау жыл бойы жүргізіледі.

20. Баланың орны келесі жағдайларда сақталады:

1) бала ауырғанда;

2) баланың медициналық, санаторий-курорттық және өзге де ұйымдарда емделуі және сауықтырылуында;

3) ата-анасының біреуіне немесе заңды өкілдеріне еңбек демалысы берілгенде;

4) баланы жазғы маусымда екі айға дейінгі мерзімге сауықтыруда.

21.Мектепке дейінгі ұйымнан балаларды шығаруды басшы келесі жағдайларда жүргізеді:

1) баланы күтіп-бағу үшін ай сайынғы төлемді уақтылы төлемегенде (шарт бойынша белгіленген төлем мерзімінен күнтізбелік 15 күннен артық кешіктіргенде);

2) бала дәлелді себептерсіз және әкімшілікке ескертусіз бір айдан астам уақыт өткізіп алған жағдайларда;

3) дәрігерлік консультациялық комиссияның анықтамасы негізінде оның болуына кедергі келтіретін медициналық қарсы көрсетілімдер болған жағдайда.

22.Баланы күтіп-бағу үшін ата-аналардан немесе заңды өкілдерден алынатын ай сайынғы төлемнің мөлшері жасына қарамастан тамақтану шығындарының 100 пайызын құрайды және оны кәсіпорынның құрылтайшысы белгілейді.

23.Тәрбиелеу-білім беру процесі мектепке дейінгі тәрбие мен оқытудың мемлекеттік жалпыға міндетті стандарты негізінде әзірленген бағдарламалар мен оқу жоспарларына сәйкес жүзеге асырылады.

24.Мектепке дейінгі білім беру ұйымы тиімді тәрбиелеу – білім беру процесін қамтамасыз ету үшін (бала тұлғасының шығармашылық, рухани және дене мүмкіндіктерін дамыту, адамгершілік және салауатты өмір салты негіздерін қалыптастыру) мектепке дейінгі тәрбиелеу мен оқытудың мемлекеттік жалпыға міндетті стандарты сақталған жағдайда педагогтерге балама авторлық бағдарламаларды таңдауға, қолдануға, тәрбиелеудің, оқытудың және сауықтырудың жаңа технологияларын енгізуге құқық береді.

25. Күн тәртібі мыналарды қамтиды:

күннің бірінші жартысында:

1) өткен сабақтар материалын меңгеруін диагностикалау бойынша әр баламен жеке жұмыс;

2) алдағы жұмыстың мотивациясын жасау;

3) әртүрлі ойын түрлерін, өнімді қызмет түрлерін кіші топтарға оқыту;

4) оқу сабақтары;

5) серуендеудегі қызметі.

3

Күннің екінші жартысында мектеп жасына дейінгі балаларды келесі бөлімдер бойынша оқыту жалғасуда: қызығушылықтар бойынша ұжымдық іс-шаралар, ойын-сауық, серуендеу және балалардың үйге біртіндеп кетуі.

26.Мектепке дейінгі білім беру ұйымындағы тәрбие жұмысын педагог қызметкерлер мынадай шарттарды ескере отырып жүзеге асырады:

1) бала мен ересектердің өз қызметінің табысты нәтижесін болжауы;

2) қызмет түрлерін таңдау еркіндігі;

3) бала өмірінің эмоциялық қанықтылығы;

4) жұмыстың ойын және ойын емес тәсілдерін үйлестіру;

5) өзін-өзі тану мен мінез-құлық стратегиясын қалыптастырудағы сөйлеудің, тілдің маңызы.

27.Тәрбиеленушілерге медициналық қызмет көрсетуді (штаттық кестеге сәйкес) медициналық персонал жүзеге асырады, ол мектепке дейінгі білім беру ұйымының әкімшілігімен қатар балалардың денсаулығы мен дене бітімінің дамуына, емдеу-алдын алу іс-шараларын жүргізуге, санитариялық-гигиеналық нормаларды, күн тәртібін сақтауға, тәрбиеленушілердің тамақтану сапасына, физикалық және ақыл-ой жүктемесінің мөлшеріне жауапты болады.

28.Мектепке дейінгі білім беру ұйымында діни және атеистік тәрбиеге кез келген нысанда жол берілмейді.

29.Мемлекеттік жалпыға міндетті стандарт талаптарына сәйкес мектепте оқуға дайындық деңгейін анықтау үшін балалардың білімін бақылау жүргізіледі.

30.Кәсіпорын мен ата-аналар немесе оларды алмастыратын адамдар арасындағы өзара қарым-қатынастар баланы мектепке дейінгі білім беру ұйымына қабылдау кезінде жасалатын шартпен реттеледі. Шартта баланың мектепке дейінгі білім беру ұйымына келу режимі, тамақтану жиілігі, білім беру, сауықтыру қызметтерін ұсыну деңгейі мен мерзімдері, баланы мектепке дейінгі білім беру ұйымында ұстағаны үшін ақы төлеу мөлшері.

31.Кәсіпорын балалардың теңгерімді тамақтануын қамтамасыз етеді. Балаларды тамақтандыру жас ерекшеліктерін, жұмыс режимін ескере отырып жүргізіледі, оның еселігі санитариялық-эпидемиологиялық талаптармен және Жарғымен айқындалады.

32.Мектепке дейінгі ұйымдарды басқару дара басшылық және алқалық басқару қағидаттарында құрылады. Алқалық басқару нысандары педагогикалық, қамқоршылық кеңестер болып табылады.

33.Мектепке дейінгі білім беру ұйымында тәрбиелеу-білім беру үрдісін қамтамасыз ету кезінде әрбір балаға кепілдік беріледі:

1) оның өмірі мен денсаулығын қорғау;

2) оның қадір-қасиетін қорғау;

3) күш көрсету, моральдық немесе психикалық зорлық-зомбылықтың барлық нысандарынан қорғау;

4) оның шығармашылық қабілеттері мен мүдделерін дамыту;

5) сапалы мектепалды даярлық;

6) дамуында орын алған кемшіліктерді түзетуде білікті көмек алу;

4

7) оның бейімділігіне, қабілеттеріне, қалауы мен денсаулық жағдайына сәйкес қосымша білім беру, сауықтыру қызметтерін алуға құқығы бар.

34. Ата-аналар немесе оларды алмастыратын адамдардың құқығы:

1) мектепке дейінгі білім беру ұйымдарының қызметкерлерімен және басшылығымен байланыс жасауға;

2) балаларды табысты тәрбиелеу үшін үйде жағдай жасауға, олардың зияткерлік және дене күштерінің дамуын, адамгершілік қалыптасуын қамтамасыз етуге;

3) мектепке дейінгі білім беру ұйымының жұмыс режимін сақтауға;

4) баланы күтіп-бағу үшін төлемді уақтылы енгізуге;

5) мектепке дейінгі білім беру ұйымының тәрбиеленушісі келтірген материалдық залалды өтеуге;

6) мектепке дейінгі білім беру ұйымы қызметкерлерінің, тәрбиеленушілердің, басқа да ата-аналардың немесе оларды алмастыратын адамдардың ар-намысын, қадір-қасиетін және құқықтарын құрметтеуге;

7) қамқоршылық кеңестің шешімдерін орындауға;

8) баланың мектепке дейінгі білім беру ұйымына баруын қамтамасыз етуге.

35. Ата-аналар немесе оларды алмастыратын адамдар міндетті:

1) мектепке дейінгі білім беру ұйымдарының қызметкерлерімен және басшылығымен байланыс жасауға;

2) балаларды табысты тәрбиелеу үшін үйде жағдай жасауға, олардың зияткерлік және дене күштерінің дамуын, адамгершілік қалыптасуын қамтамасыз етуге міндетті;

3) мектепке дейінгі білім беру ұйымының жұмыс режимін сақтауға міндетті;

4) баланы күтіп-бағу үшін төлемді уақтылы енгізуге міндетті;

5) мектепке дейінгі білім беру ұйымының тәрбиеленушісі келтірген материалдық залалды өтеуге міндетті;

6) мектепке дейінгі білім беру ұйымы қызметкерлерінің, тәрбиеленушілердің, басқа да ата-аналардың немесе оларды алмастыратын адамдардың ар-намысын, қадір-қасиетін және құқықтарын құрметтеуге;

7) қамқоршылық кеңестің шешімдерін орындауға міндетті;

8) баланың мектепке дейінгі білім беру ұйымына баруын қамтамасыз етуге міндетті.

36. Кәсіпорынның осы жарғыда бекітілген өз қызметінің мәні мен мақсатына сай келмейтін қызметті жүзеге асыруға, сондай-ақ мәмілелерді жасауға құқығы жоқ.

5

37. Кәсіпорынның Қазақстан Республикасының заңдарында немесе құрылтай құжаттарында белгілі бір шек қойылған қызмет мақсаттарына қайшы не басшының жарғылық құзыретін бұза отырып жасаған мәмілесі құрылтайшының, «Қарағанды облысының экономика басқармасы» мемлекеттік мекемесі, Қарағанды ​​облысы білім басқармасының Абай ауданы білім бөлімі» мемлекеттік мекемесінің талап-арызы бойынша жарамсыз деп танылуы мүмкін».

**4 тарау. Кәсіпорынды басқару**

38. Қарағанды облысының әкімдігі Кәсіпорынды құру, қайта ұйымдастыру және тарату туралы шешім қабылдайды, сондай-ақ Кәсіпорынның құрылтайшысы үшін көзделген өзге де функцияларды жүзеге асырады.

39. «Қарағанды облысының экономика басқармасы» мемлекеттік мекемесі Кәсіпорынның құрылтай құжаттарына өзгерістер мен толықтырулар енгізеді, сондай-ақ Кәсіпорынның мүлкіне қатысты мемлекеттік коммуналдық меншік құқығының субъектісі үшін көзделген өзге де функцияларды жүзеге асырады.

40. Қарағанды облысының білім басқармасы «Абай ауданының білім бөлімі» мемлекеттік мекемесі:

1) Кәсіпорын басшысын тағайындайды;

2) қызметтің басым бағыттарын және Кәсіпорынның бюджетінен қаржыландырылатын жұмыстардың (көрсетілетін қызметтердің) міндетті көлемдерін айқындайды;

3) Кәсіпорынның даму жоспарларын және олардың орындалуы жөніндегі есептерді қарайды, келіседі және бекітеді;

4) Кәсіпорынның даму жоспарларының орындалуын бақылауды және талдауды жүзеге асырады;

5) коммуналдық мүлікті Кәсіпорынға бекітіп береді;

6) Кәсіпорынның филиалдар мен өкілдіктер құруына келісім береді;

7) Кәсіпорынның мүлкін пайдалану туралы, оның ішінде оны кепілге, жалға алуға, өтеусіз пайдалануға және сенімгерлік басқаруға беру туралы шешімдер қабылдайды;

8) Кәсіпорын мүлкінің пайдаланылуы мен сақталуына бақылауды қамтамасыз етеді;

9) Кәсіпорын мүлкін есепке алуды ұйымдастырады, оның тиімді пайдаланылуын қамтамасыз етеді;

10) Кәсіпорынның еңбекақы төлеу қорының мөлшерін жыл сайын

6

белгілейді;

11) осы жарғымен және Қазақстан Республикасының өзге де заңнамасымен өзіне жүктелген өзге де өкілеттіктерді жүзеге асырады.

41. Кәсіпорынның органы оның басшысы (директоры) болып табылады.

42.  Қарағанды облысының білім басқармасы «Абай ауданының білім бөлімі» мемлекеттік мекемесінің басшысы Қазақстан Республикасының Еңбек кодексіне және білім беру саласындағы уәкілетті орган бекіткен мемлекеттік білім беру ұйымдарының басшыларын тағайындау Қағидаларына сәйкес еңбек шартын жасасу арқылы Кәсіпорын басшысымен еңбек қатынастарын ресімдейді.

43. Егер заңдарда және Кәсіпорын жарғысында өзгеше көзделмесе, Кәсіпорын басшысы дара басшылық қағидаттарында әрекет етеді және Кәсіпорын қызметінің барлық мәселелерін заңдарда және осы Жарғыда айқындалатын өз құзыретіне сәйкес дербес шешеді.

44. Басшы:

1) кәсіпорын атынан сенімхатсыз әрекет етеді және барлық органдарда оның мүддесін білдіреді;

2) Қазақстан Республикасының заңнамасында белгіленген шектерде Кәсіпорынның мүлкіне билік етеді;

3) шарттар жасасады және өзге де мәмілелер жасайды;

4) сенімхаттар береді;

5) банк шоттарын ашады;

6) кәсіпорынның барлық қызметкерлері үшін міндетті бұйрықтар шығарады және нұсқаулар береді;

7) Егер Қазақстан Республикасының заңнамасында және осы жарғыда өзгеше көзделмесе, Қазақстан Республикасының Еңбек кодексіне сәйкес Кәсіпорын қызметкерлерін жұмысқа қабылдайды және олармен еңбек шартын бұзады, көтермелеу шараларын қолданады және оларды жазаға тартады.

8) Қарағанды облысының білім басқармасы «Абай ауданының білім бөлімі» мемлекеттік мекемесінің басшысына өзінің орынбасарлары мен бас бухгалтерін қызметке тағайындау және қызметтен босату үшін кандидатуралар ұсынады (штат кестесінде болған жағдайда);

9) өз орынбасарларының және Кәсіпорынның басқа да басшы қызметкерлерінің құзыретін белгілейді;

10) Басшы уақытша болмаған жағдайда оның функциялары әдіскерге жүктеледі

11) Кәсіпорынның қаржы-шаруашылық қызметіне және мүлкінің сақталуына, таза табыстың белгіленген бөлігін бюджетке уақтылы

7

аударылмауына дербес жауапты болады.

12) Қазақстан Республикасының заңнамасында көзделген өзге де функцияларды жүзеге асырады.

     45. Қазақстан Республикасының оңалту және банкроттық туралы заңнамалық актісінде белгіленген тәртіппен Кәсіпорын банкрот деп танылған немесе оңалту рәсімі қолданылған және уақытша, банкроттықты немесе оңалтуды басқарушы тағайындалған жағдайларда, оны басқару жөніндегі барлық өкілеттіктер тиісінше уақытша, банкроттықты немесе оңалтуды басқарушыға өтеді.

**5 тарау. Кәсіпорынның мүлкі**

46. Кәсіпорынның мүлкін құны оның теңгерімінде көрсетілетін Кәсіпорынның активтері құрайды.

47. Кәсіпорын мүлкі бөлінбейтін болып табылады және оны жарналармен (жарғылық капиталға қатысу үлестері, акциялар), оның ішінде Кәсіпорын қызметкерлері арасында бөлінуі мүмкін емес.

48. Кәсіпорынның мүлкі мыналардан құралады:

1) оған меншік иесі берген мүлік;

2) өз қызметі нәтижесінде сатып алынған мүлік (ақшалай кірістерді қоса алғанда);

3) Қазақстан Республикасының заңнамасында тыйым салынбаған өзге де көздер есебінен қалыптастырылады.

49. Кәсіпорынның қарамағында оның жарғылық мақсаттарында көзделген қызметті қамтамасыз ету үшін оған қажетті не осы қызметтің өнімі болып табылатын мүлік қана бола алады.

50. Егер осы бапта өзгеше көзделмесе, немесе осы заттық құқықтың табиғатына қайшы келмесе, оралымды басқару құқығына ие болу және оны тоқтату Қазақстан Республикасының Азаматтық кодексінде меншік құқығын және өзге де заттық құқықты алу мен тоқтату үшін көзделген талаптармен және тәртіппен жүзеге асырылады.

51. Оралымды басқарудағы мүлікті пайдаланудың жемістері, өнімі мен кірістері, сондай-ақ Кәсіпорын шарттар немесе өзге де негіздер бойынша сатып алған мүлік Қазақстан Республикасының заңнамасында меншік құқығын алу үшін белгіленген тәртіппен Кәсіпорынның оралымды басқаруына түседі.

52. Егер Қазақстан Республикасының заңнамасында немесе Құрылтайшының шешімінде өзгеше белгіленбесе, меншік иесі оны

8

Кәсіпорынға бекітіп беру туралы шешім қабылдаған мүлікке оралымды

басқару құқығы Кәсіпорында мүлікті өз балансына бекітіп берген кезде туындайды.

53. Кәсіпорынның негізгі құралдарға жататын мүлікті сатып алу-сату, айырбастау, сыйға тарту шарттары негізінде иеліктен айыруға құқығы жоқ.

54. Кәсіпорынның мүлкін жедел басқару құқығы меншік құқығын тоқтату үшін Қазақстан Республикасы Азаматтық Кодексінің 249-бабында көзделген негіздер мен тәртіп бойынша, сондай-ақ «Мемлекеттік мүлік туралы» Қазақстан Республикасы Заңының 144, 154, 162-баптарында көзделген жағдайларда тоқтатылады.

55.Жедел басқару құқығындағы Кәсіпорын өзіне бекітілген, негізгі құралдарға жататын мүлікті иеліктен шығаруға немесе оған өзгеше тәсілмен билік етуге, дебиторлық берешекті беруге және есептен шығаруға «Қарағанды облысының экономика басқармасы» мемлекеттік мекемесінің жазбаша келісімімен ғана құқылы.

56. Кәсіпорын оған жедел басқару құқығымен бекітілген негізгі құралдарға жатпайтын жылжымалы мүлікке дербес билік етеді.

**6 тарау. Кәсіпорын қызметін қаржыландыру**

57.Кәсіпорынның қызметі өз табысы және Қазақстан Республикасының бюджет заңнамасында айқындалған тәртіппен алынған бюджет қаражаты есебінен даму жоспарына сәйкес қаржыландырылады.

58.Кәсіпорын Қазақстан Республикасының заңнамасына сәйкес ақылы білім беру қызметтерін көрсетеді. Мұндай қызметтердің құнын кәсіпорынның құрылтайшысы анықтайды.

59.Қазақстан Республикасының заңнамасында тыйым салынған, Жарғыда көзделмеген қызметті жүзеге асырудан Кәсіпорын алған табыстар, сондай-ақ бюджеттен қаржыландыру есебінен құралған, сатылатын тауарлардың (жұмыстардың, көрсетілетін қызметтердің) белгіленген бағаларын көтеру нәтижесінде алынған табыстар Қазақстан Республикасының заңнамасында айқындалатын тәртіппен бюджетке алып қоюға жатады. Мүлікті бухгалтерлік есеп қағидалары бойынша тиісті түрде көрсетпей пайдалану фактілері анықталған жағдайда, ол да алып қойылуға жатады.

**7 тарау. Кәсіпорынның жарғылық капиталы**

60.Жедел басқару құқығындағы Кәсіпорынның жарғылық капиталы жарғылық қызметті жүзеге асыру үшін меншік иесінен басқаруға алынған

9

мүліктен қалыптастырылады.

**8 тарау. Кәсіпорынның есебі және есептілігі**

61.Кәсіпорынның бухгалтерлік есебін жүргізу және қаржылық есептілігін жасау Қазақстан Республикасының бухгалтерлік есеп және қаржылық есептілік туралы заңнамасына және есеп саясатына, халықаралық қаржылық есептілік стандарттарына сәйкес жүзеге асырылады.

62.Кәсіпорынның жылдық қаржылық есептілігіне мыналар кіреді: бухгалтерлік баланс, кірістер мен шығындар туралы есеп, ақша қозғалысы туралы есеп, капиталдағы өзгерістер туралы есеп, түсіндірме жазба.

**9 тарау. Кәсіпорынның жауапкершілігі**

63.Кәсіпорын өз міндеттемелері бойынша өз билігіндегі ақшамен жауап береді. Осы заңды тұлға таратылған жағдайларды қоспағанда, қазыналық кәсіпорынның қалған мүлкін өндіріп алуға жол берілмейді.

64.Кәсіпорын мемлекеттің міндеттемелері бойынша жауап бермейді. Ақша жеткіліксіз болған кезде оның міндеттемелері бойынша Қазақстан Республикасы немесе әкімшілік-аумақтық бөлініс тиісті бюджет қаражатымен субсидиарлық жауаптылықта болады.

**10 тарау. Кәсіпорын қызметкерлеріне еңбекақы төлеу**

65. Жедел басқару құқығындағы Кәсіпорынның қызметкерлеріне еңбекақы төлеу жүйесі Қазақстан Республикасы Үкіметінің 2015 жылғы 31 желтоқсандағы «Азаматтық қызметшілерге, мемлекеттік бюджет қаражаты есебінен ұсталатын ұйымдардың қызметкерлеріне, қазыналық кәсіпорындардың қызметкерлеріне еңбекақы төлеу жүйесі туралы» №1193 қаулысымен белгіленеді.

**11 тарау. Еңбек ұжымымен өзара қарым-қатынас**

66.Кәсіпорын әкімшілігі мен еңбек ұжымы арасындағы өзара қарым-қатынас Қазақстан Республикасының Еңбек кодексіне және ұжымдық шартқа сәйкес айқындалады.

67.Кәсіпорынның жұмыс тәртібі ішкі еңбек тәртібі қағидаларымен белгіленеді және Қазақстан Республикасы Еңбек заңнамасының нормаларына

10

қайшы келмеуі тиіс.

**12 тарау. Кәсіпорынды қайта ұйымдастыру және тарату**

68.Кәсіпорынды қайта ұйымдастыру және тарату Құрылтайшының шешімі бойынша жүргізіледі.

69.Несие берушілердің талаптарын қанағаттандырғаннан кейін қалған таратылған Кәсіпорынның мүлкін «Қарағанды облысының экономика басқармасы» мемлекеттік мекемесі қайта бөледі.

70.Несие берушілердің талаптары қанағаттандырылғаннан кейін қалған таратылған Кәсіпорынның ақшасын, Кәсіпорынның мүлкін өткізу нәтижесінде алынған қаражатты қоса алғанда, тиісті бюджеттің кірісіне есептеледі.

**13 тарау. Жарғыға өзгерістер мен толықтырулар енгізу тәртібі**

71. Кәсіпорынның Жарғысына өзгерістер мен толықтырулар «Қарағанды облысының экономика басқармасы» мемлекеттік мекемесі басшысының бұйрығымен енгізіледі және аумақтық әділет органдарында мемлекеттік тіркелуге жатады.

11